4

ISIGIDIMI SAMAXOSA, AUGUST 1, 1881.

Sifumene inguqulo yepepa elafundwa ngu Rev. E. Makiwane entlanganisweni yabafundisi bamahlelo onke, ebise King William’s Town ngalenyanga ifileyo. Sinosizi ukuti kute ngenxa yendaba ebesezi lungelo ukushicilelwa asibinakulifaka kwipepa lanamhla. Asitandabuzi bolifumana abafundi betu kwinyanga ezayo. Kuko nezinye incwadi e-singabanga nakuzifaka kwangeso sizatu; ezinye kuzo mteto yazo ibingemandla mani noko.

U Sir Arthur Kennedy, i Ruluneli yase Queensland e Australia, ite, ngomhla wokuvalwa kwesinye sezikula zakona, ibekisilele kudodana: “Nina madodana noba nelizwi elulaulweni lwe Koloni, ndiyatemba noti elolungelo nilisebenzise kakuhle ngapezulu kokuba lisetyenziswe ziqingata zokunyula amadoda e Parlamente ezitile, ndikolwa anisokuti njengazo nincedise ukunyula amalungu angenamsebenzi.” Kuti ngati lamazwi ebefanele ukubekiselela kudonana lwama Xosa naba Mbo akule Koloni. Oyise bawo benze ingxovu-ngxovu esingenakuyixela ngokunyula amadoda okuwamela e Parlamenteni, egameni lako konke okufanelekileyo sanga singebuya sive umntu ongenabuhlobo kwaba mnyama engenisiwe kwangabo.

IZINTO NGEZINTO

U Mr. Saul Solomon ne nenekazi lake usahambele kweli lasema Xoseni.

U Rili.—Eli tshawe lipulapule kwi cebo lika Mr. Fynn, umhlobo walo omdala, lamkele indawo yokuba pantsi ko Rulumente.

Lumkelani inciniba.—E Somerset West, kufupi nje, u Mr. Eksteen, umpati we Hotele, ukatywe yi Nciniba, wafa kwa oko.

U Mr. Sprigg, obengu mongameli we Bulumente ekutshwe yi Parlamente le isand’ ukwahlukana, uhambele pesheya ngenxa yokungapili.

Eyase Koloni apa i Rulumente kungati ayifuni kuposwa xesha ekutini iqale ukwenza aba loliwe inikwe igunya yi Parlamente ukuba ibenze.

Imikosi.—Ama Lawu abese Lusutu ngemfazwe ehle ngo loliwe ukusuka kwa Komani ukuya e Monti. Kumzuzu esukayo ngase Kapa.

U President Garfield, umongameli we United States e America, udutyulwe libedengu ngale nyang’ ifileyo lamngxwelera kakubi. Sele c'aca noko ngoku.

Ama pepa ase Rini abika ukububa kuka Mr. Charles Impey, unyana womfundisi, u Mr. Wm. Impey lo usand’ ukupuma e Wesile use Monti ngoku.

Ololiwe.—I Rulumente ye Free State izaku hlanganisa amadoda awenza umteto (Volksraad) yelozwe, ukuba inikwe igunya lokwenza indlela zenqwelo zomlilo e Free State apo.

Ipepa lama Ngesi lase Kapa eliyi *Cape Argus* ebeli shicilelwa ngu Saul Solomon neqela lake, lipumile ezandleni zake ngoku, kuba sele mdala; lipetwe ngu Mr. Francis J. Dormer.

Ozibuleleyo.—Kwi fama le u Cetywayo ahlala kuyo unamadoda akwa Zulu ahlala naye. Enye kuwo iqumbise u Langalibalele, ngomnye wabafazi bake, yati ngokoyika u Cetywayo yazibulala.

Ukububa kuka Rev. N. H. Smit.—Umfundisi we ramente yama Independent entsundu e Rini, ubube ngequbuliso enikela umtendeleko. Yinto ebang’ usizi le. Siva ubuhlungu kunye nentlanganiso abeyipete.

Kuvunyiwe yi Parlamente, ngenxa ka Mr. Irvine, ukuba kuti ukuba kufanelekile kwenziwe indlela ka loliwe eyosuka kwindawo ezo kumbiwa kuzo amalahle e Ndwe, iye kudibana nendlela eza kumbiwa esuka kwa Komani eya e Aliwal North.

Ukuqutywa kwe bokwe.—Ngesaziso se Ruluneli akunakuqutywa mpahla izibokwe ingena mhlaimbi ipuma kwi siqingata sase Bofolo, sikolwa, nesase Nyara, ngenxa yesifo esikoyo ezi bokweni zezondawo. Kuvulekile ukuquba ozinkomo, nozigusha.

Ukuhla kohlanga.—Uti umbalelani ne *East London Dispatch* (ipepa lase Monti) kupants’ ukungabiko venkile kwelaba Tembu ekungatengiswa kuyo iziselo ezi nxilisayo, naba ntsundu, kulomandla, baye bebazi rangaranga ngakumbi nangakumbi.

Ama juda.—E Russia, pesheya, oluhlanga lugula pantsi kwe ntshutshiso ezibu hlungu. Amanene atile e Kapa ahlanganisa imali zokuwancedisa.

Ukupangwa.—Kulo mandla wase Gqunube kukalazwa kakulu ngenxa yokuba abantu baya badwa bapangwe. Kutiwa abenzi bezizinto ngaba mnyama.

I Ruluneli.—Intlanganiso ebixoxa ngemicimbi yase Transvaal ipele pakati kwale nyanga idlulileyo, i Ruluneli u Sir Hercules Robinson wokaye elu Sutu x’ abuyela e Cape Town.

U Langalibalele.—E Parlamenteni yapesheya kuko ndoda ike yabuza ukuba wokululwa ninina u Langalibalele. Ute u Mr. Grant Duff ukupendula kunqabile ukumkulula ngelixesha.

Umnenga.—Esisilo sibanjwe e Bayi ngu Capt. Robinson, oyintloko yo stemele ekutiwa yi *Warwick Castle,* ubude baso babuzinyawo ezipants’ ukuba lishumi elinesibini, ububanzi zintandatu.

U Rev. Mr. Shumann, wase Union Dale wamkele isicelo sokuba ngumfundisi—sikolwa, we bandla lase Inde­pendent eli Ntsundu—e Cradock. Ngu Rev. J. F. Philip, B.A., obepete lompi ngoku use Dayimani.

Ukububa kwe nkosi endala.—Enye ye nkosi ebezimele eli kutiwa ngoku lele Dayimani, u Jantyi Mathibi, kubikwa lipepa lase Kimberley, ukuba ibubile. Le nkosi yenye yezahlutwa umhlaba lo kumbiwa kuwo amatye anqabileyo ayabi sabuyekezwa.

Ngemfazwe le ibiko e Transvaal kwabulawa u Dr Bar­bour ngama Bulu ngendlela enye engapandle kweyokulwa. Ababulali abazange bafunyanwe, kodwa kwabanjwa madoda atile aranelwayo. Lomadoda asaza kukamisa pambi kwe Jaji zase Free State.

Ngoku ibisand’ ukuhamba i Jaji yagweba e Richmond, abe Lungu ababini u Chase no Cunninghame—ibagwebela ukuxonywa. Inqayi zeso sixeko ziba camagushele kwi Ru­luneli, ete u Chase, zonke imini zake emhlabeni wozi gqibela etolongweni; umzalwana wake woba minyaka lishumi kwa kona.

Ama wesile.—Ngo October ozayo, liti elinye lama pepa apesheya, kobako intlanganiso enkulu yamadoda awonyulwa kuzo zonke iramente zama Wesile, eyoxoxa ngezinto zelohlelo. Ngati ngu Dr. Osborn owoti ongamele, nakuba ke no Rev. Wm. Arthur kutetwa ngaye, ngati yena seloyekela u Dr. Osborn.

Inqwelo yomlilo nabafuyi.—Liti ipepa lase Monti ezi nqwelo zenze into enye ukubulala impahla kule ndlela iya kwa Komani. Abalahlekwe yimpahla ngenxa yayo, pakati kwabanye, ngu Mr. Field no Mr. Manley, owokuqala ulahlekwe linani elitile le gusha, owokugqibela yimazi yenkomo esengwa kakulu.

Imfazwe yase transvaal. — I Rulumente yapesheya isand’ ukuxela amanani ama soldati awabulawayo kwi mfazwe ebise Transvaal. Inkosana ezinkulu ezabulawayo, ngalo lonke ixesha lemfazwe zimashumi mabini anesitoba, ingxwelera zimashumi mabini; isajini nama kopulali nama joni, inani ngama 366 awabulawayo, nama 428 awangxwelerwayo.

U SAUL SOLOMON, ESQ., M.LA,
E LOVEDALE.

Eli nene lidume kunene ngokutetelela abantu abamnyama, ligaleleke e Lovedale, ngomhla wa 20 ka July, lamkelwa ngovuyo, nangembeko enkulu. Udodana olufunda amashishini luhlangene lonke kunye nabantsundu bale lali yase Love­dale pambi kwe ndlu ka Dr. Stewart. Ugaleleke no Dr. Stewart owabemputumile e Bofolo, waxelwa kwa nguye kwindimbane leyo nga mazwana ambalwa. Upendule u Mr. Solomon, wati pakati kwenteto yake, njengokuba evile, wabona, izinto azivileyo nazibonileyo uyakuzama ngapezulu ukubatetelela abamnyama. Ubulele ngenxa yokumenzela imbeko kwabo. Njengokuba elapa u Mr. no Mrs. Solo­mon babonakalise utando olukulu. Ngo 22 ka July u Mr. Solomon wenzele lamadodana imbeko yokuba adle kunye naye:—Rev. P. J. no Mrs. Mzimba, Mr. no Mrs. Knox Bokwe, Mr. G. Koboka, Mr. S. Mzimba, Mr. J. Mbane, no Mr. J. Tengo-Jabavu, Usagqitela e Qonce, xa akona woba kwa Mr. J. J. Irvine. M.L.A. Kube mandi ukubona umhlobo waba mnyama.